101 

 NYERE MEDDELELSER OM DANSKE FUGLE. IL 



INDSENDTE TIL sD. O. F.«s TIDSSKRIFT I 1914-17. 

 SAMMENSTILLEDE 



AF 



SYLV. M. SAXTORPH. 



Tre Aar er forløbne, siden Tidsskriftet sidst indeholdt en 

 Samling af nyere Meddelelser om Danmarks Fugle, idet den 

 fandtes i 8. Aargang Hæfte IV S. 195. 



Der er ganske naturligt siden da kommet Redaktionen en 

 hel Del spredte Oplysninger i Hænde, indsendt fra Foreningens 

 Medlemmer, og disse Meddelelser findes i det følgende, ordnede 

 og sammenstillede efter samme Plan som forrige Gang, og jeg 

 vil ogsaa her henvise til Overlæge Helm s' indledende Bemærk- 

 ninger fra den Gang, da de fremdeles repræsenterer den ledende 

 Tanke med disse Meddelelser. 



Disse faa og tilsyneladende spredte Træk fra Fuglelivet har 

 sikkert en betydelig større Værdi, end de fleste tænker sig. 

 Thi netop ved at samle de mangfoldige større eller mindre 

 faktiske Oplysninger, faunistiske eller biologiske, naar Frem- 

 tidens Forfatter af et Værk om »Danmarks Fugle« frem til at 

 give det sande Billede af vor Fuglefauna, og der gives ingen 

 bedre Lejlighed for alle vor Forenings Medlemmer til at virke 

 med til dette Værks Skabelse end netop ved at indsende stort 

 og smaat af ornithologisk Værdi til Tidsskriftets Redaktion; og 

 jeg vil henstille til Medlemmerne om i Fremtiden i langt højere 

 Grad end hidtil at hjælpe med til at gøre disse Oplysninger fyl- 

 dige og værdifulde. 



Foruden enkelte, spredte Oplysninger har vi modtaget fra 

 Premierløjtnant G. Scholten en hel Samling ornithologiske Op- 

 tegnelser fra Vordingborgegnen og Sydsjælland, samt ornitholo- 

 gisk Dagbog for 1916 sammesteds fra; og ved Forf.s Imødekom- 

 menhed har Redaktionen faaet Tilladelse til at tage ud heraf, 

 hvad der passede i denne Samling Meddelelser. 



Fra Kunstmaler P. Skovgaard, Viborg, er der tilsendt os 

 en samlet Fortegnelse over Fuglene i fhv. Stiftsfysikus, Dr. med. 

 Heibergs Samling, der nu er overgaaet til Viborg By og er 

 offentlig tilgængelig. Fra denne Fortegnelse stammer en Del 

 vigtige Oplysninger i det følgende. 



